钦定古今图书集成/明伦汇编/家范典/第040卷 > 《训子序》册府元龟
## 钦定古今图书集成/明伦汇编/家范典/第040卷 > 《训子序》册府元龟

《传》曰：“父慈而教”盖父子之道笃乎！天性爱之所钟咸
欲其善诱掖勗导必以义方兼资以恭奖励其志故
士之克荷世德有立于世者未始不先乎！严君之诲
也。是以子之能仕则曰：父教之忠不就师傅则曰“父
之罪也。”然则于其幼也。尝视无诳及其长也。弗纳于
邪至于女子之有行亦结褵以申戒故能宜于夫族
正其家道。至于天伦致美，义笃于昆弟，犹子均爱，情
厚于诸父。率有嘉话，申乎劝率，并而述之，咸可尚矣。
周公相成王，而使其子伯禽代就封于鲁。周公戒伯
禽曰：“我文王之子，武王之弟，成王之叔父，我于天下
亦不贱矣。然我一沐三捉发，一饭三吐哺，起以待士，
犹恐失天下之贤。今子之鲁，慎无以”国骄人。又曰：“君
子不施其亲，不使大臣怨乎？不以故旧。无大故，则不
弃也。无求备于一人。”又曰：“善则得之，不善则失之矣。
君子于其身也，且犹善则得之，不善则失之，况教其
子孙乎？”